 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 622**

(protokols Nr. 22, 8. p.)

**Par saistošo noteikumu Nr. 20** **“Madonas novada pašvaldības līdzdalības budžeta nolikums” izdošanu**

Līdzdalības budžets ir pašvaldības budžeta daļa, kas atbilstoši Pašvaldību likumam izmantojama, lai veicinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā, ievērojot šā likuma prasības. Par līdzdalības budžeta izlietojumu lemj pašvaldības administratīvās teritorijas iedzīvotāji.

Pašvaldību likuma 61. panta pirmajā daļā noteikts, ka līdzdalības budžeta nolikums ir saistošie noteikumi, kuros nosaka līdzdalības budžeta izlietošanas kārtību. Līdzdalības budžeta izlietošanas kārtība paredzēta kā projektu ideju konkurss, kura nolikumam atbilstošu un iedzīvotāju balsojumā visvairāk balsis saņēmušo iedzīvotāju un nevalstisko organizāciju iesniegto projektu ideju īstenošanu veic Madonas novada pašvaldība.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Pēc tikšanās ar iedzīvotājiem un NVO, uzklausīti sabiedrības viedokļi, līdzdalības budžets papildināts un labots ņemot vērā atbilstību Pašvaldību likumam un Līdzdalības budžeta ieviešanas vadlīnijām.

Noklausījusies sniegto informāciju, pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 47. panta pirmo daļu, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izdot saistošos noteikumus Nr. 20 “Madonas novada pašvaldības līdzdalības budžeta nolikums” un to paskaidrojuma rakstu.
2. Uzdot Lietvedības nodaļai saistošos noteikumus un to paskaidrojuma rakstu triju darbdienu laikā pēc to parakstīšanas elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un pēc tam Madonas novada Centrālās administrācijas Attīstības nodaļai publicēšanai.
3. Kontroli par lēmuma izpildi uzdot veikt Madonas novada pašvaldības izpilddirektoram.

*Pielikumā: Saistošie noteikumi Nr. 20 “*“Madonas novada pašvaldības līdzdalības budžeta nolikums” *un paskaidrojuma raksts.*

Domes priekšsēdētājs A. Lungevičs

*Noviks 22034411*